The Eminem Show

***The Eminem Show*** нь Америкийн реппер Эминэм-ийн дөрөв дэх **студийн цомог** юм. Анх 2002 оны 06 дугаар сарын 04-нд худалдаанд гарахаар төлөвлөж байсан ч тодорхойгүй шалтгааны улмаас 9 хоногоор наашлуулж 2002 оны 05 дугаар сарын 26-нд **Aftermath Entertainment**, **Shady Records**, **Interscope Records**-оор дамжуулан гарсан байна. Энэ цомогт Эминэм продюсерын үүргийг голчлон гүйцэтгэж, ихэнх дуунууд дээрээ өөрөө ажиллаж, заримыг нь олон жилийн турш хамтран ажиллаж буй Жефф Басс-тай хамтран бүтээсэн байна. Цомогт Оби Траис, Д12, Доктор Дре, Нэйт Догг нартай хамтарсан дуунууд багтсан болно.

Энэхүү цомог өмнөх цомгуудаасаа ялгаатай нь **реп рок**-ийг шинээр оруулж ирсэн бөгөөд доторх агуулга нь Эминэмийн **хип хоп соёл** дах нэр хүнд, мөн түүний алдар нэрийн талаарх хоёрдмол санаа бодол дээр тулгуурлан гаргасан байна. Мөн энэ цомогт 2001 оны 9 сарын 11-ний халдлага, Осама бен Ладен, Терроризм-ын эсрэг дайн, ерөнхийлөгч Жорж Буш, Лин Чейни, Типпер Гор зэрэг АНУ-ын улс төрчид болон улс төрийн байдлын талаар дурдсан байдаг. *The Eminem Show* дээр түүний урьдын хошигносон байдал багатай, уянгын арга барилаар илүү хандсан бөгөөд Эминэм цомогтоо хувь хүний үзэл бодол талаас бичиж, хоёрдогч дүр Слим Шэйди-гээсээ нэг алхам ухарсан юм. Энэхүү цомгоор дамжин Эминэмийн төлөвшсөн байдал, дотоод сэтгэлийн үг, цомгийн бүтэц зэрэг нь олны сайшаал, магтаалыг хүртсэн байна.

Тухайн үед буюу 2002 онд хамгийн их хүлээлттэй цомог байсан *The Eminem Show* нь: 
***Billboard 200**-д нэгдүгээрт бичигдэж, 6 долоо хоног тасралтгүй тэргүүлсэн. 
*АНУ-д 2 долоо хоногийн хугацаанд 1.3 сая гаруй хувь борлогдсон. 
*Их Британийн цомгийн жагсаалтыг 5 долоо хоног дараалан тэргүүлсэн. 
*"Without Me", "Cleanin' Out My Closet", "Superman", "Sing for the Moment" зэрэг дөрвөн сингл, мөн цомгийн хамгийн алдартай дуу болох "Till I Collapse" нар нь арилжааны амжилтыг олсон. 
*2002 онд АНУ-д төдийгүй дэлхий даяар хамгийн их борлуулалттай цомог байсан бөгөөд хөгжмийн түүхэн дэх хамгийн их борлуулалттай хип хоп цомог төдийгүй өнөөг хүртэл борлуулалт нь үргэлжилсээр байгаа цомог юм. 
***Америкийн дуу бичлэг, үйлдвэрлэлийн холбоо** (RIAA)-оос **Diamond** гэрчилгээг авсан. 
*Дэлхий даяар 27 сая хувь борлогдсон нь бүх цаг үеийн хамгийн их борлуулалттай цомгуудын нэг бөгөөд 21-р зууны хамгийн их борлуулалттай хоёр дахь цомог болсон. 
***Blender**, **Muzik**, **Launch** сэтгүүлүүдээс үүнийг 2002 оны шилдэг цомгоор нэрлэсэн. 
*Мөн хэд хэдэн хэвлэлүүдээс арваны шилдэг цомгуудын нэгээр нэрлэсэн.
***2003 оны Грэммийн шагнал гардуулах ёслол**-д "Оны шилдэг цомог" номинацид нэр дэвшиж, "Шилдэг реп цомог"-оор шалгарсан бол "Without Me" "Шилдэг клип"-ээр шалгарсан. 

## Дууны жагсаалт
**Стандарт хувилбар**

**Өргөтгөсөн хувилбар** - **Диск 2**

## Цомгийн гаргасан амжилт
{| class="wikitable" style="text-align:center"
! rowspan="2" style="width:30px;" |Цомгийн нэр
! rowspan="2" style="width:270px;" |Цомгийн дэлгэрэнгүй
! colspan="10" |Чартад эзэлсэн байр
! rowspan="2" |Борлуулалт
! rowspan="2" style="width:175px;" |Гэрчилгээ
|-
! style="width:3em;font-size:75%" | **АНУ**
! style="width:3em;font-size:75%" | **Австрали**
! style="width:3em;font-size:75%" | **Бельги**
! style="width:3em;font-size:75%" | **Канад**
! style="width:3em;font-size:75%" | **Дань**
! style="width:3em;font-size:75%" | **Франц**
! style="width:3em;font-size:75%" | **Герман**
! style="width:3em;font-size:75%" | **Шинэ Зеланд**
! style="width:3em;font-size:75%" | **Швецарь**
! style="width:3em;font-size:75%" | **Их Британи**
|-
|*The Eminem Show* ||
*Огноо: 2002 оны 05 дугаар сарын 26
*Лэйбл: **Aftermath**, **Shady**, **Interscope**, Web
*Формат: Диск, пянз, кассет, онлайнаар татаж авах, сонсох
|1
|1
|1
|1
|1
|1
|1
|1
|1
|1||
***Дэлхий даяар**: 27,000,000
***АНУ**: 16,170,000
***Их Британи**: 1,800,000
|
***RIAA**: 12× Цагаан алт
***ARIA**: 18× Цагаан алт
***BEA**: Цагаан алт
***BPI**: 7× Цагаан алт
***BVMI**: 3× Цагаан алт
***IFPI DEN**: 8× Цагаан алт
***IFPI SWI**: 3× Цагаан алт
***MC**: Алмаз
***RMNZ**: 9× Цагаан алт
***SNEP**: 2× Цагаан алт